Det er ikke usædvanligt, at Alarmcentralen ikke sender et redningskøretøj. Det er kun i hvert fjerde tilfælde, at der sendes et køretøj.

Sagen fra Aalborg Øst Onsdag eftermiddag omkom en kvinde på Saltumvej i Aalborg. Det skete efter myndighederne havde modtaget to opkald fra bekymrede borgere – uden at rykke ud til scenen. Men det er ikke så usædvanligt, at alarmcentralen ikke sender et redningskøretøj, når der ringes 112. Hver fjerde Faktisk er det kun i hvert fjerde tilfælde, at der sendes et køretøj. Det viser tal, som Krimi.tv2.dk har fået fra Rigspolitiets 112-sekretariat. I 2007 indløb 783.074 opkald til en af de syv alarmcentraler uden for hovedstaden. I 192.153 tilfælde blev der foretaget et såkaldt udkald, hvor en politipatrulje, en brandbil eller en ambulance blev sendt til scenen. Stor fejlprocent Det giver en fejlprocent på 75,46 pct. Fejlprocent favner bredtFejlprocenten favner dog ganske bredt. Den dækker alt fra mobilopkald fra telefonen i lommen, til chikane ligesom den dækker over de tilfælde, hvor vagten vurderer, at der ikke skal sendes hjælp. Det var ikke muligt at få oplyst fordelingen af disse fejlopkald. Aalborg Øst-sagen et fejlopkald Aalborg-sagen vil således blive registreret som et fejlopkald. Telefonvagten forsøgte at guide anmelderen til at opsøge det nærliggende værtshus, hvor der muligvis ville være nogen, der kendte hende. Politiet erkender fejl Det erkender Politiinspektør Stig Lundby fra Aalborg Politi nu var en fejl. Han forklarer til TV 2, at politiet først modtog et opkald via 114, som gelejder anmelderen videre til den nærmeste politistation. Senere forsøgte anmelderen at ringe til alarmcentralen via 112, men heller ikke det bar frugt. Kvinden døde Kvinden døde to timer senere, og dødsårsagen er endnu ikke kendt. - Det er ligsyn i dag, og hun vil blive obduceret i næste uge, siger Stig Lundby til TV 2. Procedurer gennemgåes Han understreger samtidig, at man på alarmcentralen i Aalborg vil gå procedurerne igennem endnu en gang. Fejlprocenten er stigende Alt i mens ser fejlprocenten ud til at fortsætte med at stige. I 2006 lå den på 74,71 pct. I 2007 steg den til 75,45 pct., mens den i 2008 fra januar til juli ligger på 76,4 pct.